text: Spektakulær entré - men magert udbytte for indbrudstyv
  07 marts 2018 kl. 04.56
  En indbrudstyv skaffede sig natten til onsdag adgang til en cykel- og knallertforretning i Aabenraa på noget utraditionel vis.
  Natten til onsdag brød en person ind i en cykel- og knallertforretning på Langrode i Aabenraa.
  Erik Lindholdt, vagtchef, Syd- og Sønderjyllands Politi: "Indbrudstyven eller tyvene er kommet ind ved at afmontere nogle tagplader og har så firet sig ned i forretningen."
  Vedkommende kom ind i forretningen via taget.
  - Indbrudstyven eller tyvene er kommet ind ved at afmontere nogle tagplader og har så firet sig ned i forretningen, siger vagtchef Erik Lindholdt, Syd- og Sønderjyllands Politi til TV SYD. 
  Selvom entréen til forretningen var spektakulær, var udbyttet ifølge politiet noget mindre prangende. 
  - Der er stjålet et meget lille beløb i kontanter, oplyser vagtchefen.
  Hvis man har hørt eller set noget usædvanligt på adressen omkring midnat, vil politiet meget gerne høre fra vidner.
  Oplysninger kan gives til politiet på 1-1-4.
  Tirsdag nat kl. 00.44 indbrud i forretning på Langrode i Aabenraa - skaffet sig adgang ved at afmontere nogle tagplader. Meget begrænset udbytte. Har du set eller hørt noget, vil vi gerne høre fra dig via 114. #politidk
  
  